Namangan viloyati adliya boshqarmasining vazifalari, funktsiyalari va huquqlari

Namangan viloyati adliya boshqarmasining vazifalari, funktsiyalari va huquqlari
Quyidagilar boshqarmaning asosiy vazifalari va faoliyat yo’nalishlari hisoblanadi:
Fuqarolarning konstitutsiyaviy huquq va erkinliklarini ishonchli himoya qilishni, qonun ustuvorligi, davlat hokimiyati va boshqaruvi organlari, huquqni muhofaza qiluvchi va nazorat tuzilmalari faoliyatida qonuniylikni ta’minlashga yo’naltirilgan jamiyat va davlat qurilishi sohasida norma ijodkorligi va huquqni qo’llash amaliyoti sohasida yagona davlat siyosatini izchil amalga oshirish;
davlat boshqaruvi organlarining hududiy bo’linmalari, mahalliy davlat hokimiyati organlari, shuningdek huquqni muhofaza qiluvchi va nazorat tuzilmalari, shu jumladan prokuratura organlarining huquqni qo’llash faoliyatida qonun hujjatlari talablariga, qonuniylikka qatьiy rioya etilishi ustidan belgilangan tartibda samarali nazorat amalga oshirish; ular tomonidan suiiste’molliklarga, qonunbuzarliklarga, qonun hujjatlari talablarini ijro qilmaslik holatlariga, huquqiy normalarni o’zboshimchalik bilan, noto’g’ri talqin qilinishiga, qonunni qo’llashda sub’yektivlikka, tor idoraviy, tanlov asosida yondashishga yo’l qo’ymaslikka yo’naltirilgan huquqiy ta’sir choralarini amalga oshirish;
mahalliy davlat hokimiyati organlarining norma ijodkorligi faoliyatini tizimli tahlil qilishni tashkillashtirish, ular tomonidan kiritiladigan yoki qabul qilinadigan normativ-huquqiy hujjatlar loyihalarining O’zbekiston Respublikasining Konstitutsiyasi, qonun hujjatlariga, mamlakatda olib borilayotgan islohotlarning maqsad va vazifalariga, shuningdek qonunchilik texnikasi qoidalariga muvofiqligini aniqlash yuzasidan har tomonlama ekspertizani amalga oshirish;
amaldagi qonun hujjatlarida “oq dog’lar”ni, shuningdek, davlat hokimiyati va boshqaruvi tizimida korruptsiyaning kelib chiqishiga, boshqa huquqbuzarliklar sodir etilishiga sharoit yaratayotgan qoidalar va normalarni aniqlash;
fuqarolik jamiyati institutlarining har tomonlama rivojlanishini, ularning aholining turli qatlamlari huquqlari va manfaatlarini himoya qilishda, mamlakatni demokratik yangilash va modernizatsiyalashda faol ishtirokini huquqiy ta’minlashga yo’naltirilgan chora-tadbirlarni amalga oshirish; O’zbekiston Respublikasining Konstitutsiyasi, qonunlari va halqaro shartnomalarida mustahkamlangan inson huquqlari va erkinliklarini himoya qilishni ta’minlash;
nodavlat notijorat tashkilotlari faoliyat ko’rsatishining qonuniyligini, tashkiliy-huquqiy asoslarini takomillashtirishni ta’minlash; o’z hududida ro’yxatdan o’tgan xalqaro va xorijiy nodavlat notijorat tashkilotlari faoliyatida qonun hujjatlari talablariga rioya etilishi ustidan tizimli monitoring o’tkazish;
jamiyatda aholining huquqiy ongini, huquqiy madaniyatni oshirishga va qonuniylikni mustahkamlashga yo’naltirilgan davlat organlarining hududiy bo’linmalari, jamoat birlashmalarining huquqiy targ’ibot va ma’rifat sohasidagi ishlarini samarali muvofiqlashtirishni amalga oshirish;
notariat, advokatura, FHDYO organlari hamda fuqarolar va yuridik shaxslarga huquqiy xizmat ko’rsatuvchi boshqa tuzilmalar faoliyatining samaradorligini oshirishga yo’naltirilgan davlat tomonidan tartibga solish tizimini izchil takomillashtirib borish;
bozor islohotlarini chuqurlashtirishning normativ-huquqiy bazasini yanada takomillashtirish bo’yicha chora-tadbirlarni amalga oshirish, kichik biznes, xususiy tadbirkorlik sub’yektlarining, xorijiy investorlar va xorijiy investitsiyalar ishtirokidagi korxonalarning huquqlari va qonuniy manfaatlarini ishonchli himoya qilinishini ta’minlash, bu sohada byurokratik to’siq va g’ovlarni yaratishga yo’l qo’ymaslik;
shartnomaviy-huquqiy intizomni mustahkamlash, shartnomalarni, eng avvalo qishloq xo’jaligi ishlab chiqarish sohasida shartnomalarni tuzish va bajarishda xo’jalik yurituvchi sub’yektlarga amaliy huquqiy yordam ko’rsatish bo’yicha kompleks chora-tadbirlarni ishlab chiqish va amalga oshirish;
davlat va jamiyat qurilishi sohasini demokratlashtirishning zamonaviy talablari va jarayonlarini hisobga olgan holda huquqshunos kadrlarni tayyorlash, qayta tayyorlash, ularning malakasini oshirish bo’yicha ishlarni tashkil etish.
Boshqarma o’ziga yuklangan vazifalarni bajarish uchun quyidagi funktsiyalarni amalga oshiradi:
|